text: আশুলিয়ায় ধর্ষণের অভিযোগে মাদ্রাসার অধ্যক্ষ গ্রেপ্তারPrimenewsbd
  আশুলিয়ায় ধর্ষণের অভিযোগে মাদ্রাসার অধ্যক্ষ গ্রেপ্তার
  জাহিন সিংহ, সাভার থেকে : সাভারের আশুলিয়ায় ১১ বছরের এক মাদ্রাসা ছাত্রীকে ধর্ষণের অভিযোগে তৌহিদ বিন আজহার নামের (৬৫) মাদ্রাসার অধ্যক্ষকে আটক করেছে পুলিশ।
  বৃহস্পতিবার গভীর রাতে রাজধানীর মিরপুরের কাফরুল এলাকা থেকে তাকে আটক করে আশুলিয়া থানা পুলিশ। আটক ধর্ষণকারীর বাড়ি নাটোর জেলায় বলে জানা গেছে।
  পুলিশ জানায়, গত ১৫ জানুয়ারী আশুলিয়া ইউনিয়নের খেজুরবাগান এলাকায় আবাসিক মাদ্রাসা জান্নাত মহিলা ও নূরে মদিনা মাদ্রাসায় ১১ বছরের এক শিশু ছাত্রীকে হুমকি ও ভয়ভীতি দেখিয়ে ধর্ষণ করেন প্রতিষ্ঠানটির অধ্যক্ষ তৌহিদ বিন আজহার। পরে মাদ্রাসার হোস্টেলে থাকা ওই ছাত্রী অসু¯' হয়ে পড়লে সহপাঠীদের মাধ্যমে বিষয়টি চিরকুট লিখে মা-বাবার কাছে পাঠায়।
  এঘটনায় বুধবার মাদ্রাসার অধ্যক্ষ আজহারকে প্রধান আসামী করে নারী ও শিশু নির্যাতন দমন আইনে আশুলিয়া থানায় মামলা দায়ের করে ভুক্তভোগী শিশুটির পরিবার। বৃহস্পতিবার গভীর রাতে উন্নত প্রযুক্তির সহায়তায় রাজধানীর মিরপুরের কাফরুল এলাকায় থেকে ধর্ষণকারীকে আটক করে পুলিশ।
  পরের দিন শুক্রবার দুপুরে আটক অধ্যক্ষ তৌহিদ বিন আজহারকে আদালতে প্রেরণ করা হয়। এছাড়া ধর্ষণের শিকার শিশুটিকে উদ্ধার করে স্বাস্থ্য পরীক্ষার জন্য ঢাকা মেডিক্যাল কলেজ হাসপাতালের ওয়ান স্টপ ক্রাইসিস সেন্টারে ভর্তি করা হয়েছে।